CELEX: 62017TA0493
Language: hu
Date: 2018-11-29 00:00:00
Title: T-493/17. sz. ügy: A Törvényszék 2018. november 29-i ítélete – WL kontra ERCEA („Közszolgálat – Szerződéses alkalmazottak – Igazgatási vizsgálat – A próbaidő meghosszabbítása – Előkészítő aktus – Elbocsátás – Az elbocsátás elektronikus levélben történő közlése – Panaszbenyújtási határidő – Kezdőpont – Elfogadhatatlanság – A lényeges eljárási szabályok tiszteletben tartása – A próbaidő lejártát követő elbocsátásról szóló határozat – A bizalmi viszony megszakadása – Felelősség – A keresetben szereplő, de az eljárási szabályzat 106. cikke (2) bekezdésének megfelelően meg nem ismételt, tárgyalás tartására irányuló kérelem”)

4.2.2019   
            
            
               HU
            
            
               Az Európai Unió Hivatalos Lapja
            
            
               C 44/36
            
         
      A Törvényszék 2018. november 29-i ítélete – WL kontra ERCEA
      (T-493/17. sz. ügy) (1)
      
      ((„Közszolgálat - Szerződéses alkalmazottak - Igazgatási vizsgálat - A próbaidő meghosszabbítása - Előkészítő aktus - Elbocsátás - Az elbocsátás elektronikus levélben történő közlése - Panaszbenyújtási határidő - Kezdőpont - Elfogadhatatlanság - A lényeges eljárási szabályok tiszteletben tartása - A próbaidő lejártát követő elbocsátásról szóló határozat - A bizalmi viszony megszakadása - Felelősség - A keresetben szereplő, de az eljárási szabályzat 106. cikke (2) bekezdésének megfelelően meg nem ismételt, tárgyalás tartására irányuló kérelem”))
      (2019/C 44/46)
      Az eljárás nyelve: olasz
      
         Felek
      
      
         Felperes: WL (képviselő: F. Elia ügyvéd)
      
         Alperes: az Európai Kutatási Tanács Végrehajtó Ügynöksége (képviselők: F. Sgritta és M. Chacón Mohedano meghatalmazottak, segítőjük A. Dal Ferro ügyvéd)
      
         Az ügy tárgya
      
      Az EUMSZ 270. cikken alapuló és elsőként a felperessel 2017. január 10-én szóban közölt felmondási határozat megsemmisítése, a munkaviszony azonnali visszaállítása, valamint az iránti kérelem, hogy az ERCEA fizesse meg az időközben esedékessé vált valamennyi díjazást, másodszor az ERCEA által 2017. október 28-án hozott, a próbaidőt meghosszabbító határozat megsemmisítése és annak megállapítása iránti kérelem, hogy e próbaidő 2016. november 1-jétől nem áll fenn, harmadszor a Bizottság Vizsgálati és Fegyelmi Hivatala (IDOC) által lefolytatott igazgatási vizsgálat anyagainak és e vizsgálat 2016. november 7-én kelt jelentésének megsemmisítése, valamint az ERCEA arra való kötelezése iránti kérelem, hogy e vizsgálatot törölje a személyzeti igazgatási informatikai rendszerből és minden egyéb, az Európai Unió intézményeiben jelen lévő adatbázisból, negyedszer az ECREA által 2016. december 22-én hozott és a felpereshez 2017. január 24-én eljuttatott elbocsátó határozat megsemmisítése, a munkaviszony azonnali hatállyal történő visszaállítása és a munkaviszony megszűnésétől az ítélet kihirdetéséig esedékessé váló díjazás elmaradása miatt okozott károk megtérítése, vagy amennyiben nem helyezik vissza munkahelyére, az ERCEÁ-nak arra való kötelezése iránti kérelem, hogy térítse meg a szerződés lejártáig esedékessé váló munkabér elvesztéséből eredő, 39 000 euró összegnek megfelelő kárt, ötödször az ERCEÁ-nak arra való kötelezése iránti kérelem, hogy fizessen a munkavállaló számára 300 000 euró kártérítést, illetve kisebb vagy nagyobb, méltányosnak ítélt pénzösszeget a felperes személyes és szakmai jóhírnevének súlyos megsértéséért.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék WL-t kötelezi a költségek viselésére.
               
            
         (1)  HL C 318., 2017.9.25.